als_Latn dik_Latn ron_Latn
Forcat speciale rikthehen në Lazarat, pas një përplasje me armë me policinë
Forcat speciale të policisë janë rikthyer sot në Lazarat.
Shkak për këtë është bërë një përplasje me armë mbrëmjen e djeshme.
Sipas policisë, 4 persona kanë qëlluar me armë ndaj patrullës së policisë.
Për këtë arsye, drejtori i Përgjithshëm i Policisë Artan Didi dhe forcat speciale RENEA kanë mbërritur në orët e para të mëngjesit në Lazarat.
“Në lagjen Lenxatë në Lazarat, mbrëmë rreth orës 21:00, 4 persona të armatosur nga ky fshat, të cilët qarkullonin me një automjet tip “Mitsubishi” me targa të falsifikuara, janë përplasur me armë me forcat e Policisë së Komisariatit të Gjirokastrës, të cilat ishin duke patrulluar në lagjet e fshatit.
Patrulla e Policisë i ka bërë shenjë mjetit të ndalonte, por ata kanë refuzuar dhe janë larguar me shpejtësi. Policia është vënë në ndjekje të tyre, ndërsa personat që ndodheshin në automjet janë përgjigjur duke qëlluar me armë nga brenda automjetit. Më pas kanë braktisur mjetin dhe janë futur në brendësi të fshatit.
Nga të shtënat nuk ka patur asnje të dëmtuar.
Në ndihmë të forcave lokale të policisë kanë shkuar menjëherë forcat e FNSH-së.
Në mjetin e autorëve të sulmit është sekuestruar një armë zjarri, një fenelinë policie, gëzhoja , fishekë dhe prova të tjera, të vlefshme për identifikimin e tyre.
Në afërsi të mjetit, u gjet edhe një automatik me fishek ne goje i hedhur nga autoret .
Në orët e para të mëngjezit forcat e Drejtorisë së Policisë së Qarkut Gjirokastër të mbështetura nga forcat RENEA, FNSH, po ushtrojn kotrolle në të gjitha lagjet e Lazaratit për kapjen dhe 4 autorëve të sulmit me armë, të identifikuar tashmë nga ana jonë”, thuhet në një deklaratë të policisë.
Ende pa komente
Je i mirëpritur. Bëhu i pari që komenton këtë artikull. Kujdes etikën.Komento
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn